《清江行》
宋代·刘子翚

渔翁一棹老清波，稚子学语能渔歌。
日暮沙头寒爇竹，雨余船角乱堆蓑。
鬻残小鲜仍自脍，湖海茫茫醉乡内。
夜阑酒渴漱寒流，月照芦花上蓬背。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。